Tiranë, më 04.11.2020

**LAJMERIM**

**MBI NDRYSHIMIN E KRITEREVE DHE DATEN E KONKURSIT TE DEPARTAMENTEVE SI ME POSHTE**

**Kritere të përgjithshme për personel akademik me kohë të pjesshme në Departamentin e gjuhës Spanjolle për vitin akademik 2020 – 2021.**

Kandidati/Kandidatja duhet të plotësojë kriteret e përgjithshme si më poshtë

1. Të ketë diplomë universitare 4-vjeçare ose dy cikle studimesh të njëpasnjëshme në gjuhën spanjolle brenda ose jashtë vendit, me notë mesatare të përgjithshme të të dy cikleve 8 (tetë) e lart.
2. Të përballojë një ngarkesë mësimore 120 orë në auditor.
3. Të marrë përsipër të zhvillojë procesin e mësimdhënies në oraret e përcaktuara nga departamenti.
4. Të mos jetë i dënuar me vendim të formës së prerë nga gjykata.
5. Të ketë zotësi për të vepruar.
6. Të zotërojë aftësitë e nevojshme profesionale për vendin e punës për të cilin konkuron.
7. Të mos ketë marrë masën disiplinore të largimit nga puna, nga UT.

**Preferohen kandidatët konkurrentë që plotësojnë edhe këto kritere të vëcanta**

Kanë përparësi kandidatët me diplomë Postmaster ose Doktoratë, me tituj dhe që kanë përvojë mësimdhënieje në arsimin universitar në fushën e gjuhësisë dhe letërsisë

Shqyrtimi i dosjes do të bëhet nga komisionit i vlerësimit, pranë Departamentit të Gjuhës Spanjolle. Në rast se komisioni e gjykon të nevojshme, kandidati do t’i nënshtrohet një interviste para komisionit të vlerësimit.

Konkursi do të zhvillohet **në datë 9.11.2020 ora 11.00** pranë Departamentit të Gjuhës Spanjolle.

**Kriteret e përgjithshme për personel akademik me kohë të pjesshme në Departamentin e gjuhëve Sllave dhe Ballkanike për vitin akademik 2020 – 2021.**

Kandidati/Kandidatja duhet të plotësojë kriteret e përgjithshme si më poshtë:

1. Të ketë diplomë universitare 4-vjeçare mesatare 8 ( tete), ose bachelor mesatare 8( tete), + master shkencor mesatre 8( tete), në gjuhë dhe letërsi turke, ruse, bullgare, maqedonase, rumune, kroate, serbe, hebreje, árabe, polake me notë mesatare të përgjithshme mbi 8.
2. Të përballojë një ngarkesë mësimore deri në 120 orë në auditor.
3. Të marrë përsipër të zhvillojë procesin e mësimdhënies në oraret e përcaktuara nga departamenti sipas kurrukulës përkatëse.
4. Të mos jetë i dënuar me vendim të formës së prerë nga gjykata.
5. Të mos ketë marrë masë disiplinore të largimit nga puna, nga Universiteti i Tiranës
6. Të ketë zotësi të plotë për të vepruar.
7. Të zotërojë aftësitë e nevojshme profesionale për vendin e punës për të cilin konkuron.
8. Të ketë eksperiencë në mësimdhënie.

Shqyrtimi i dosjes do të bëhet nga komisioni i vlerësimit, i ngritur pranë Departamentit të Gjuhëve Sllave dhe Ballkanike.

**Konkursi do të zhvillohet në datë 09.11.2020 ora 11.00** **pranë Departamentit të Gjuhëve Sllave dhe Ballkanike.**

**Shënim:**

Kandidatët që do të përzgjidhen do të angazhohen në bazë të nevojave dhe të ngarkesës mësimore të Departamentit të Gjuhëve Sllave dhe Ballkanike

**Dokumentat që duhet të dorëzohen për aplikim janë :**

1. Dokument identifikimi
2. Curriculum vitae
3. Kërkesë me shkrim
4. Fotokopjen e diplomës, të noterizuar
5. Fotokopje e listës së notave, të noterizuar
6. Vërtetim të qëndrës së punës ku punon dhe të pagës që merr
7. Kopje të diplomave të gjuhëve të huaja (nëse ka të tilla të noterizuara)
8. Dëshmitë për kualifikimet dhe aktivitetet lidhur me temën e aplikimit të shoqëruara me dëshmitë përkatëse.
9. Dëshmitë për titujt dhe gradat shkencore (nëse ka të tilla të noterizuara)
10. Në rast të përfundimit të studimeve jashtë vendit kandidati do të paraqesë edhe ekuivalentimin e Diplomës nga Ministria e Arsimit dhe Shkencës
11. Dëshmi penaliteti(ose vetëdeklarim)
12. Fotokopje të librezës së punës
13. Vlerësime të punëdhënësit nëse kandidati ka qenë i punësuar më parë.

Dokumentacioni i Aplikimit për personel akademikme kohë të pjesshme në Fakultetin e Gjuhëve të Huaja për vitin akademik 2020 – 2021, duhet të dorëzohet pranë zyrës së Burimeve Njerëzore.

**Shënim**:

* Kandidatët që nuk plotësojnë kriteret nuk pranohen
* Përjashtohen  nga  testimi   kandidatët  me tituj  e grade  shkencore  si  dhe ish  pedagogë  të  brëndshem  të  departamenteve  përkatëse dhe pedagogë  të punësuar  në  universitete publike në  departamente të ngjashme si dhe kandidatët që janë testuar nga konkursi i zhvilluar vitin e kaluar.
* Kandidatet që kanë qenë të angazhuar edhe në vitet e kaluara akademike apo kanë qenë personel akademik me kohë të plotë të plotësojnë vetëm ndryshimet në dokumentacionin si më poshtë:

**1. Kërkesë me shkrim**

**2. Curriculum vitae**

**3. Vërtetim të qëndrës së punës ku punon dhe të pagës që ai merr**

**4. Dëshmi penaliteti( ose vetëdeklarim)**